ЗаьIап долчу берашца болх бар дукха нисло похIмечу хьехархочун. ЧIогIа жоьпалле а, мехала а болх бу иза. Хедина хаьа берийн дегнаш эца, уьш, хьаьстина, шен лааме дало. Берийн дайша-наноша лаккхара мах хадабо хьехархочо бечу белхан. Царах цхьаъ ю Черхигова Малика. «Сан жимахволу кIант мотт хууш вац. Шен хенара бераш школе даха дуьйладелча, Вахина а лиира шина йоIаца деша ваха. Рашан а, Фатима а кхетара кIанта дуьйцучух. Цаьршинца уьйр а тасаелла, дикка лийлира Ваха школе. Цул тIаьхьа Хедас хьоьхуш (цIа а оьхуш!), язъян а, еша а Iемира цунна.